બોલિવૂડમાં શાહરૂખ ખાન અને સલમાન ખાનની મિત્રતા હંમેશા ચર્ચાનો વિષય રહી છે. સલમાન ખાનની લેટેસ્ટ ફિલ્મ 'ટ્યૂબલાઇટ'માં આ બંન્ને લગભગ 10 વર્ષ બાદ ફિલ્મી પડદે સાથે જોવા મળ્યા હતા. હવે શાહરૂખ-આનંદ એલ. રાયની આગામી ફિલ્મમાં સલમાન ખાન એક કેમિયો રોલ કરવા જઇ રહ્યાં છે. નોંધનીય છે કે, સલમાન જ્યારે આ રોલના શૂટિંગ માટે સેટ પર પહોંચ્યા તો શહારૂખ ખાને તેમને એક મોંઘીદાટ કાર ભેટમાં આપી હતી. આના બદલામાં હવે સલમાને પણ શાહરૂખ ખાન અને તેના બાળકોને સુંદર ભેટ આપી છે.